Adding topic separated texts

ilur-news-corpus/test/accidents/text-10010.txt

@@ -0,0 +1,23 @@
+
+Երևանի Էրեբունի և Նուբարաշեն վարչական շրջանների դատարանում քննվում  է ընտանեկան խոշտանգումների փաստով հարուցված քրեական գործ, որն իր տեսակի մեջ կարելի է համարել աննախադեպ. որդին մեղադրվում է մորն ու տատկին խոշտանգելու մեջ։ Ընդ որում՝ կնոջ հետ միասին։
+
+
+Ըստ մեղադրանքի, Գուրգեն Գրիգորյանն իր կնոջ` Սյուզաննա Գրիգորյանի հետ միասին, ամիսներ շարունակ՝ 2012թ.  փետրվարի 1-ից մինչև  հունիսի 11-ն ընկած ժամանակահատվածում   մարմնական և հոգեկան տառապանքներ են պատճառել ու խոշտանգել Գուրգեն  Գրիգորյանից նյութական և այլ հարազատական կախվածության մեջ գտնվող վերջինիս մորը` Թագուհի Գրիգորյանին և տատիկին` Նազիկ Կարապետյանին, հայտնում է Փաստինֆոն:
+
+
+ 
+
+
+Այսպես,  2011թ.  դեկտեմբերի  26-ին Գ.Գրիոգորյանը կնոջ  ու մանկահասակ երեխայի հետ բնակության  են տեղափոխվել  մոր՝  Թագուհի Գրիգորյանի տուն, որտեղ բացի մորից բնակվում  էր նաև 82-ամյա տատը՝  Նազելի  Կարապետյանը:  Համատեղ բնակության ընթացքում տան հետ կապված և կենցաղային հարցերով   որդին ու հարսը վիճաբանել են, պարբերաբար  ծեծել, բռնությունների ու խոշտանգումների են ենթարկել կանանց, պատճառել մարմնական վնասվածքներ,  նրանց հասցեին խուլիգանական բնույթի  հայհոյանքներ ու անբարո արտահայտություններ արել, ստորացրել  նրանց պատիվն ու արժանապատվությունը, նվաստացրել, անգամ արգելել օգտվել  կոմունալ հարմարություններից:
+
+
+  
+
+
+Մեղադրական եզրակացության համաձայն, որդին որեւէ խտրականություն չի դրել բռնության ձեւերի միջեւ եւ մորը հարվածել է թե ոտքով, թե ձեռքերով մարմնի տարբեր մասերին, այդ թվում դեմքին, կրծքավանդակին, իսկ 82-ամյա տատիկին հարվածել է բռունցքներով։
+
+
+ 
+
+
+Գուրգեն Գրիգորյանին  մեղադրանք է առաջադրվել  ՀՀ քրեական օրենսգրքի  112-րդ և 113-րդ հոդվածի առաջին մասերով՝  դիտավորությամբ առողջությանը ծանր ու միջին ծանրության վնաս պատճառելը,   119-րդ հոդվածի  2-րդ մասի  1-ին,  3-րդ և  5-րդ կետերով՝ մի խումբ անձանց կամ կազմակերպված խմբի  կողմից նյութական կամ այլ  կախվածություն ունեցող  երկու կամ  ավելի անձանց նկատմամբ խոշտանգում, իսկ Գրիգորյանի տիկնոջը մեղադրանք է առաջադրվել ՀՀ քրեական օրենսգրքի 113-րդ հոդվածի 1-ին մասով եւ 119-րդ հոդվածի 2-րդ մասի 5-րդ կետով։

ilur-news-corpus/test/accidents/text-10216.txt

@@ -0,0 +1,8 @@
+
+Մարտի 11-ին, ժամը 15.11-ին ՍՊԾ-ի սեյսմոլոգիական ցանցի կողմից գրանցվել է 2.5 մագնիտուդով երկրաշարժ, որի էպիկենտրոնը գտնվում է Հայաստանի տարածքի Արմավիրի մարզի Արմավիր քաղաքից 15 կմ դեպի հյուսիս, որի ուժգնությունը էպիկենտրոնային գոտում կազմել է 3 բալ:
+
+
+Երկրաշարժի հիպոկենտրոնը գտնվում է 10 կմ խորության վրա: Էպիկենտրոնի աշխարհագրական կոորդինատներն են հյուսիսային լայնության 40.290 և արևելյան երկայնության 44.050:
+
+
+Երկրաշարժը զգացվել է Արմավիրի մարզի Մեծամոր քաղաքում՝ 2-3 բալ ուժգնությամբ:

ilur-news-corpus/test/accidents/text-10443.txt

@@ -0,0 +1,5 @@
+
+Այսօր, երբ արդեն հինգերորդ օրը հացադուլի մեջ գտնվող Րաֆֆի Հովհաննիսյանի համար իր կողմնակիցները փորձել են վրան տեղադրել Ազատության հրապարակում, քաղաքապետարանի աշխատակիցը հայտարարել է, որ Օպերային հարող ասֆալտապատ տարածքը իրենից ևս պատմամշակութային արժեք է ներկայացնում և այստեղ վրան տեղադրել չի կարելի, վրանը փորձ արվեց տեղադրել խոտածածկ տարածքում, ինչից էլ սկսվեց հրմշտոցը: 
+
+
+

ilur-news-corpus/test/accidents/text-10642.txt

@@ -0,0 +1,17 @@
+
+ՀՀ Սյունիքի մարզի ընդհանուր իրավասության դատարանում՝ դատավոր Լեռնիկ Աթանյանի վարույթ է ընդունվել սեփական նորածնին սպանելու մեղադրանքով Աննա Մկրտչյանի դեմ գործը: 21-ամյա կնոջը ներկայացված մեղադրանքի համաձայն՝ նա 2011 թ. հոկտեմբերի 8-ին, ժամը 04-ի սահմաններում Սյունիքի մարզի Հարթաշեն գյուղում գտնվող իրենց առանձնատան բակում` խոտի հակերի վրա, միայնակ ծննդաբերելուց անմիջապես հետո իր նորածին երեխային ապօրինաբար կյանքից զրկելու դիտավորությամբ ձեռքի ափով փակել է երեխայի շնչառական անցքերը` շնչահեղձ անելու եղանակով սպանել նրան:
+
+
+Ա.Մկրտչյանի դեմ մեղադրանք է առաջադրվել ՀՀ քրեական օրենսգրքի 106-րդ հոդվածով՝ Մոր կողմից նորածին երեխայի սպանությունը, այն նախատեսում է ազատազրկում՝ առավելագույնը 5 տարի ժամկետով: Նրա նկատմամբ ընտրվել է չհեռանալու ստորագրություն խափանման միջոցը, հայտնում է Փաստինֆո:
+
+
+Նշենք, որ գործն ունեցել է «քույր» գործեր, որոնցից մեկով մեղադրական դատավճիռ է կայացվել, իսկ մյուսը կարճվել է մինչդատական վարույթում: Այսպես, Սյունիքի մարզի ընդհանուր իրավասության դատարանի` 27.02.2013թ. դատավճռով Հարթաշեն գյուղական համայնքի ղեկավար Ազատ Ղուկասյանը մեղավոր է ճանաչվել ՀՀ քրեական օրենսգրքի 138-րդ հոդվածի 2-րդ մասի 3-րդ կետով՝ անչափահասի բռնաբարություն և 142-րդ հոդվածի 1-ին մասով՝ անառակաբարո գործողություններ, ու դատապարտվել ազատազրկման 8 տարի ժամկետով: Իսկ Ա.Մկրտչյանի կողմից «քննությանը օժանդակելու» արդյունքում բուժքույր Ալիսա Ենոքյանի դեմ քրեական գործ էր հարուցվել, նրա դեմ մեղադրանք էր առաջադրվել ՀՀ քրեական օրենսգրքի 104-րդ հոդվածի առաջին մասով՝ սպանություն, ինչի հետևանքով կինը 57 oր նախնական կալանքի տակ էր գտնվել:
+
+
+Ըստ նրան առաջադրված մեղադրանքի՝ 2011թ. հոկտեմբերի 8-ին ժամը 04-ի սահմաններում Սյունիքի մարզի Հարթաշեն գյուղի գյուղապետ Ազատ Ղուկասյանի կազմակերպմամբ Աննա Մկրտչյանի ծննդաբերությունն ընդունելու և նորածնին դիտավորությամբ, ապօրինաբար կյանքից զրկելու նպատակով գնացել է նույն գյուղում գտնվող Ա.Մկրտչյանի տան բակ: Այնտեղ նրա ծննդաբերությունից անմիջապես հետո՝ կատարելով Ազատ Ղուկասյանի ցուցումները, նորածնին տարել է Աննա Մկրտչյանի տնամերձ այգի, որտեղ էլ նորածնին ապօրինաբար կյանքից զրկելու դիտավորությամբ վերջինիս շնչուղիները խոտազանգվածով փակելով, խեղդամահ անելու եղանակով սպանել է:
+
+
+Մեղադրյալի պաշտպաններ Ինեսսա Պետրոսյանն ու Ամալյա Ավագյանը մասնավոր հարցումներ էին կատարել Գորիսում, քանի որ Ա.Ենոքյանը պնդում էր, որ ինքն անմեղ է, որ դեպքի ժամանակ հերթապահել է աշխատանքի վայրում՝ «Գորիս» բժշկական կենտրոնում, որտեղ նա աշխատում է որպես բուժքույր, ուստի չէր կարող գնալ ու կատարել նման հրեշավոր արարք: Մասնավոր հարցման ենթարկված անձինք պաշտպանական կողմի միջնորդությամբ նախաքննական մարմնի կողմից հարցաքննվել էին որպես վկաներ և փաստել, որ իրոք Ալիսա Ենոքյանը չի բացակայել աշխատանքի վայրից: Նախաքննական մարմնի որոշմամբ անցկացված դատաձեռագրաբանական ու դատաթղթաբանական փորձաքննություններով նույնպես պարզվել էր, որ այդ օրը բուժքույրն իրոք գրառումներ է կատարել հիվանդանոցում և որ դրանց վաղեմությունը համապատասխանում է մեկ տարի առաջվա ժամանակահատվածին:
+
+
+ՀՀ ոստիկանության գլխավոր քննչական վարչության քննիչ Վարդանյանն ու գործով դատավարական հսկողություն իրականացնող դատախազ Հովհաննիսյանը դատարանում հրաժարվել էին կալանքի ժամկետը երկարացնելու իրենց միջնորդությունից և մեկ օր անց, 57 oր նախնական կալանքի տակ գտնվելուց հետո, Ա.Ենոքյանն ազատ էր արձակվել «Աբովյան» ՔԿՀ-ից, նրա նկատմամբ ընտրվել էր չհեռանալու ստորագրություն խափանման միջոցը, ապա ավելի ուշ այդ խափանման միջոցն էլ էր վերացվել: Ի վերջո, Ա.Ենոքյանի այլուրեքությունը հաստատվելու արդյունքում գործը կարճվել էր և քրեական հետապնդումը դադարեցվել:

ilur-news-corpus/test/accidents/text-10684.txt

@@ -0,0 +1,5 @@
+
+Մարտի 17-ին` ժամը 21.40-ին, հիվանդանոցից ոստիկանության Գյումրիի բաժնում հաղորդում է ստացվել, որ շմոլ գազի թունավորումով Բորյան փողոցի 4 շենքի թիվ 21 բնակարանից բուժօգնության են տեղափոխվել նույն տան 4 բնակիչները:
+
+
+Պարզվել է, որ նրանք թունավորվել են նույն օրը, ժամը 21.00-ի սահմաններում, տանը, գազատաքացուցիչի թերայրման հետևանքով առաջացած շմոլ գազից: Քննչական բաժնում նախապատրաստվում են նյութեր:

ilur-news-corpus/test/accidents/text-10825.txt

@@ -0,0 +1,2 @@
+
+2013 թվականի մարտի 16-ին Տավուշի մարզի Արծվաբերդ համայնքում արձանագրվել է 7 տարեկան երեխայի մահվան դեպք։ Երեխայի մոտ գրեթե մեկ շաբաթ նկատվել են գրիպանման երևույթներ, սակայն բժշկական օգնության չեն դիմել։ Հետագայում երեխայի մոտ զարգացել է շնչառական անբավարարություն: Երեխայի եղբայրը ևս հիվանդ է գրիպով։ Նա հոսպիտալացվել է ժամանակին և ստացել անհրաժեշտ բուժում, ինչի արդյունքում ունի առողջացման դրական տեղաշարժ։ Նրա մոտ լաբորատոր հետազոտությամբ հաստատվել է գրիպի Ա H1N1 ենթատեսակը, իսկ մահացած երեխայի լաբորատոր հետազոտություններն ընթացքում են։

ilur-news-corpus/test/accidents/text-10924.txt

@@ -0,0 +1,5 @@
+
+Մարտի 20-ին ժամը 19.05-ի սահմաններում, ԼՂՀ պաշտպանության բանակի հյուսիսարեւելյան ուղղությամբ տեղակայված զորամասերից մեկի պահպանության տեղամասի մարտական դիրքում մահացու հրազենային վիրավորում է ստացել 1993թ. Ծնված Վոլոդյա Սեդրակի Ավագյանը:
+
+
+ԼՂՀ պաշտպանության նախարարության մամուլի ծառայությունից հայտնում են, թե միջադեպի հետ կապված մանրամասները պարզելու համար տարվում է քննություն:

ilur-news-corpus/test/accidents/text-11073.txt

@@ -0,0 +1,5 @@
+
+Մարտի 23-ին, ժամը 00.36-ին տեղեկություն է ստացվել, որ թունավորման նախանշաններով Միքայելյանի անվան բժշկական կենտրոնից «Մուրացան» բժշկական կենտրոն է հոսպիտալացվել 1996 թ. ծնված Ա. Պետրոսյանը:
+
+
+Բժիշկները տուժածի առողջական վիճակը գնահատել են միջին ծանրության:

ilur-news-corpus/test/accidents/text-11113.txt

@@ -0,0 +1,5 @@
+
+Սյունիքի մարզի Ագարակ քաղաքի զորամասի զինծառայող` 1985թ. ծնված Սարգիս Կարապետյանի առողջական վիճակը բժիշկները գնահատում են կայուն ծանր: Այս մասին panarmenian.net-ի թղթակցին ասել է Պաշտպանության նախարարի մամուլի խոսնակ Արծրուն Հովհաննիսյանը:
+
+
+Ըստ պաշտոնական վարկածի՝ զինծառայողը գլխին հրազենային վնասվածք է ստացել մարտական դիրքում` զենքի հետ անզգույշ վարվելու հետևանքով: Նա նախ տեղափոխվել է Ագարակի հիվանդանոց, ապա առողջական վիճակի կտրուկ վատացման պատճառով` ՊՆ Կենտրոնական զինվորական հոսպիտալ: ՊՆ քննչական ծառայության ավագ սպա Մերի Սարգսյանի խոսքով՝ փաստի առթիվ հարուցվել է քրեական գործ ՀՀ քրեական օրենսգրքի 373-րդ հոդվածի 2-րդ մասով (զենքի, ռազմամթերքի և շրջապատի համար առավել վտանգ ներկայացնող առարկաների, նյութերի հետ վարվելու կանոնները խախտելը):

ilur-news-corpus/test/accidents/text-11137.txt

@@ -0,0 +1,5 @@
+
+Մարտի 25-ին, ժամը 08.42-ին տեղեկատվություն է ստացվել, որ Երևանի Տարոնցի փողոցի թիվ 1 շենքի 1-ին հարկի բնակիչը սպառնում է ինքնասպանություն գործել. անհրաժեշտ է փրկարարների օգնությունը:
+
+
+Դեպքի վայր է մեկնել ՀՆՓԱԻ կենտրոնի փրկարարական ջոկատը: Կտրվի լրացուցիչ տեղեկատվություն:

ilur-news-corpus/test/accidents/text-11390.txt

@@ -0,0 +1,11 @@
+
+Մարտի 27-ին՝ ժամը 20.51-ին ՀՀ ԱԻՆ ճգնաժամային կառավարման կենտրոնում ՀՀ Ազգային ժողովի հերթապահից տեղեկություն էր ստացվել, որ ԱԺ կենտրոնական մասնաշենքի նկուղից ծուխ է նկատվում:
+
+
+Ժամը 20.53-ին դեպքի վայր են մեկնել երեք մարտական հաշվարկ, ավտոսանդուղք և ՃԿԿ արտակարգ իրավիճակների արձագանքման խմբերը: Հրդեհը մարվել է ժամը 21.05-ին: Այրվել են ստվարաթղթի և փայտի մնացորդներ՝ մոտ 1 քմ մակերեսով:
+
+
+ՀՀ ԱԻՆ հրդեհային և տեխնիկական անվտանգության տեսչության և ՀՀ պետական պահպանության ծառայության հետ համատեղ անցկացված հետաքննության արդյունքում պարզվել է, որ մարտի 27-ին, ժամը 19.40-ի սահմաններում ՀՀ ԱԺ աշխատակից (բանվոր), 59-ամյա Աշոտ Ղազանչյանը, որը պատասխանատու էր տվյալ տարածքի պահպանության համար, գնացել է շենքի նկուղ, ստուգել արդյոք ամեն ինչ կարգին է, լույսն անջատել, այնուհետև՝ սիգարետի ծխացող մնացորդը նետել գետնին՝ նկուղի կողմը, դուռը կողպել և հեռացել։
+
+
+Ծխախոտի մնացորդն ընկել է գետնին կուտակված թղթի մնացորդների վրա ու ծխացել։ Դրա հետևանքով նկուղում առաջացել է ծխապատ գոտի։ Նյութական վնաս չի պատճառվել։

ilur-news-corpus/test/accidents/text-11523.txt

@@ -0,0 +1,8 @@
+
+Մարտի 29-ին, ժամը 18.55-ին տեղեկատվություն է ստացվել, որ ժամը 16.20-ի սահմաններում Երևան–Գյումրի ավտոճանապարհի 55-րդ կմ-ին տեղի է ունեցել ՃՏՊ: Դեռևս չբացահայտված հանգամանքներում «Ֆոլկսվագեն» մակնիշի 17 ՏՏ 549 պետհամարանիշով ավտոմեքենան դուրս է եկել երթևեկելի մասից և շրջվել:
+
+
+ՃՏՊ-ի հետևանքով վարորդ, 1952թ. ծնված Ս. Սողոմոնյանը և ավտոմեքենայի ուղևորներ` 1984թ. ծնված Լ. Սարգսյանը, 1980թ. ծնված Ի. Պողոսյանը և 1983թ. ծնված Կ. Հարությունյանը տարբեր աստիճանի մարմնական վնասվածքներով հոսպիտալացվել են Թալին քաղաքի բժշկական կենտրոն, այնուհետև՝ Երևանի Էրեբունի բժշկական կենտրոն:
+
+
+Բժիշկները Լ. Սարգսյանի և Ի. Պողոսյանի առողջական վիճակը գնահատել են միջին ծանրության, իսկ Ս. Սողոմոնյանինը և Կ. Հարությունյանինը՝ բավարար:

ilur-news-corpus/test/accidents/text-11640.txt

@@ -0,0 +1,14 @@
+
+Պռոշյանի գյուղապետ Հրաչ Մուրադյանի մահվան պատճառը հրազենային վնասվածքն է: Այս մասին հայտնում է yerkir.am-ը: Այս լուրի պաշտոնական հաստատում դեռևս չկա: Շրջանառվող վարկածը, թե գյուղապետը հանկարծամահ է եղել, հերքվում է, քանի որ գյուղապետի գլխին՝ աջ ականջի մոտ, հրազենային մահացու վնասվածք է հայտնաբերվել: Գյուղացիները նշում են, որ հնչել է երկու կրակոց: Սակայն տարածքի հետազոտման ժամանակ պարկուճ դեռեւս չի հայտնաբերվել:
+
+
+Հիշեցնենք, որ այսօր Ոստիկանության Կոտայքի մարզային վարչություն ահազանգ է ստացվել, որ Կոտայքի մարզի Պռոշյանի գյուղապետարանի դիմաց տղամարդու դի կա:
+
+
+Գյուղապետարանի մոտ հայտնաբերվել է գյուղապետ Հրաչ Մուրադյանի դին:
+
+
+iLur.am-ի հետ զրույցում ոստիկանության լրատվության վարչության աշխատակից Արմեն Մալխասյանը հաստատել է այդ տեղեկությունը: Նրա խոսքով՝ պարզվում են հանգամանքները:
+
+
+Այլ մանրամասներ՝ այստեղ:

ilur-news-corpus/test/accidents/text-11709.txt

@@ -0,0 +1,20 @@
+
+Այսօր՝ ապրիլի 2-ին, Ճանապարհային Ոստիկանության կողմից վարչական պատասխանատվության է ենթարկվել Երևան քաղաքի 16 թաղամասի 33 շենքի բնակիչ, 58-ամյա Ալեքսանդր Բարսեղյանը:
+
+
+Ինչպես հայտնում է ֆոտոլրագրող Գագիկ Շամշյանը, վերջինս վարելով «Hyundai sonata» մակնիշի՝ 030 OO 11 համարանիշի ավտոմեքենան, այն կայանել էր Աբովյան փողոցում՝ կանգառն արգելող նշանի ազդման գոտում, որտեղ տրանսպորտային միջոցների կայանումն արգելվում է:
+
+
+Ֆոտոլրագրողը հայտնում է, որ երբ ՃՈ աշխատակիցները վարորդից պահանջել են վարորդական իրավունքի վկայական, վերջինս հայտնել է, որ ավտոմեքենան ինքը չի վարում, և իր մոտ չկա վարորդական իրավունքի վկայական, ինչից հետո ՃՈ աշխատակիցներն ավտոմեքենան փորձել են տեղափոխել ՃՈ հատուկ պահպանվող տարածք:
+
+
+Հասնելով Երևանի քաղաքապետարանի մոտ՝ Ա. Բարսեղյանը, ով ցուցաբերում էր տարօրինակ վարք, խոստովանում է ՃՈ աշխատակիցներին, որ ավտոմեքենայի վարորդն ինքն է և ներկայացնում է վարորդական իրավունքի վկայականը:
+
+
+Ֆոտոլրագրողը հայտնում է, որ նշված ավտոմեքենայի համարանիշները հաշվառված են ԱԺ պատգամավոր՝ «Հոկտեմբերյանցի Նովո» մականվամբ՝ ՀՀԿ-ական Նահապետ Գևորգյանի անվամբ, իսկ վարորդը՝ Ա. Բարսեղյանը, օրեր առաջ էր Բաղրամյան պողոտայում՝ «Անելիք» բանկի դիմաց, վրաերթի ենթարկել հետիոտնին, ինչի առթիվ Ոստիկանության Քննչական գլխավոր վարչության Երևանի քննչական վարչության Ճանապարհատրանսպորտային հանցագործությունների քննության բաժնում նյութեր էին նախապատրաստվել:
+
+
+
+
+
+

ilur-news-corpus/test/accidents/text-11781.txt

@@ -0,0 +1,2 @@
+
+Ապրիլի 4-ին, ժամը 14.02-ին «1-03» ծառայության հերթապահ բժշկից տեղեկատվություն է ստացվել, որ թունավորման նշաններով «Սբ. Գրիգոր Լուսավորիչ» ԲԿ է տեղափոխվել Երևանի Նոր Նորքի 8-րդ զանգվածի 8-րդ շենքի բնակիչ՝ 1960 թ. ծնված Արամայիս Մաթևոսյանը, ում առողջական վիճակը բժիշկները գնահատել են ծանր:

ilur-news-corpus/test/accidents/text-11894.txt

@@ -0,0 +1,11 @@
+
+յսօր կեսօրին մոտ ողբերգական դեպք է տեղի ունեցել Շիրակի մարզում։ Ֆոտոլրագրող Գագիկ Շամշյանը հայտնում է, որ Հովհանի և Վահրամաբերդ գյուղերի միջև ընկած տարածքում՝ ռուսական զորքերի տանկային հրաձգարանի տարածքում պայթուցիկ զինամթերքի պայթյունի արդյունքում մահացել են Վահրամաբերդ գյուղի բնակիչներ 15-ամյա Մուշեղ Գևորգյանը և 12-ամյա Արթուր Մկրտչյանը։ Դեպքի մասին ահազանգը ոստիկանության Շիրակի մարզային վարչության Ախուրյանի բաժին ստացվել է ժամը 12.40-ի սահմաններում։
+
+
+Ըստ shamshyan.com կայքի՝ ֆոտոլրագրող Գ. Շամշյանը հայտնել է, որ նշված վայր են ժամանել ոստիկանության Ախուրյանի բաժնի օպերատիվ խումբը՝ Ախուրյանի ոստիկանապետ Գևորգ Թադևոսյանի գլխավորությամբ: Ժամանել են նաև ոստիկանության քննչական գլխավոր վարչության Շիրակի մարզի քննչական բաժնի Ախուրյան քննչական բաժնի քննիչները՝ քննիչ Արթուր Այվազյանի գլխավորությամբ:
+
+
+Օպերատիվ-քննչական խումբը նշված հատվածում հայտնաբերել է նշված երեխաների դիերը:
+
+
+Ըստ Գ Շամշյանի՝ երեխաները ոչխարի հոտը արածացնելուց են եղել, երբ տանկային հրաձգարանի տարածքում պայթուցիկ զինամթերք են հայտնաբերել, ինչից հետո առաջացել է պայթյուն, ինչի հետևանքով էլ տեղ է ունեցել ողբերգությունը:

ilur-news-corpus/test/accidents/text-11934.txt

@@ -0,0 +1,5 @@
+
+Ապրիլի 8-ին, ժամը 13.39-ին ահազանգ է ստացվել, որ հրդեհ է բռնկվել Լոռու մարզի Վահագնաձոր գյուղի մոտակա անտառում:Դեպքի վայր է մեկնել մեկ մարտական հաշվարկ:
+
+
+Պարզվել է, որ Լոռու մարզի «Հայանտառ» ՊՈԱԿ-ի «Եղեգնուտի» մասնաճյուղի աշխատկիցների կողմից հսկողությամբ այրվում է 10 հա խոտածածկ տարածք:

ilur-news-corpus/test/accidents/text-11998.txt

@@ -0,0 +1,5 @@
+
+Ս.թ. ապրիլի 8-ին ժամը 10:25-ի սահմաններում N զորամասի անձնակազմը զորավարժության վայր տեղափոխող «Սադկո» մակնիշի ՊԲ զինհամարանիշի ավտոմեքենան Ֆիզուլիի տարածքի «Ղարբա-Բազար» տեղամասում ճանապարհի փոսը շրջանցելիս, շրջվել է ձախ կողքի վրա, որի հետևանքով խցիկում գտնվող 2 և մեքենայի թափքում գտնվող 19 զինծառայողներ տարբեր աստիճանի մարմնական վնասվածքներով տեղափոխվել են զինվորական հոսպիտալ, որտեղ 5 զինծառայողներ բուժզննումից հետո ախտորոշվել են պրակտիկ առողջ: Մյուս զինծառայողների առողջական վիճակը բավարար է:
+
+
+Փաստի առթիվ ՀՀ ՊՆ քննչական ծառայությունում նախապատրաստվում են նյութեր:

ilur-news-corpus/test/accidents/text-12036.txt

@@ -0,0 +1,17 @@
+
+Ինչպես տեղեկացրել էինք` ապրիլի 9-ին, ժամը 15.45-ին, թիվ 1 համալսարանական հիվանդանոցից ոստիկանության Կենտրոնականի բաժնում ահազանգ էր ստացվել, որ կրծքավանդակի աջ կեսի կտրած-ծակած վերքով իրենց մոտ է տեղափոխվել մոտ 20-ամյա մի երիտասարդ, որը ճանապարհին մահացել է:
+
+
+Դեպքի վայր մեկնած օպերատիվ-քննչական խումբը պարզել էր, որ մահացածը Երևան քաղաքի բնակիչ, 1994 թ. ծնված Տիգրան Հայրապետյանն է:
+
+
+Փաստի առթիվ ոստիկանության Կենտրոնականի քննչական բաժնում ՀՀ քրեական օրենսգրքի 104 հոդվածի 1-ին մասի հատկանիշներով հարուցվել էր քրեական գործ:
+
+
+Ապրիլի 10-ին, ժամը 04.00-ին, ոստիկանության Երևան քաղաքի վարչության և Կենտրոնականի բաժնի ծառայողների ձեռնարկած օպերատիվ միջոցառումների շնորհիվ, սպանություն կատարելու կասկածանքով, բաժին է ներկայացվել 1997 թ. ծնված Հայկ Ա.-ն և խոստովանել իր կողմից կատարած սպանությունը:
+
+
+Ձեռնարկվում են միջոցառումներ հանցագործության գործիք դանակը հայտնաբերելու ուղղությամբ:
+
+
+Ոստիկանության փոխանցմամբ` Հայկ Ա.-ն ձերբակալված է:Հանգամանքները պարզվում են:Կատարվում է նախաքննություն:

ilur-news-corpus/test/accidents/text-12139.txt

@@ -0,0 +1,11 @@
+
+Ապրիլի 12-ին, ժամը 04.06-ին տեղեկություն է ստացվել, որ «Նաիրիտ» գործարանի մոտակայքում քաղաքացին ընկել է գնացքի տակ. անհրաժեշտ է օգնություն:
+
+
+Դեպքի վայր է մեկնել հատուկ փրկարարական ջոկատի հերթապահ խումբը:
+
+
+Պարզվել է, որ «Հարավկովկասյան երկաթուղիներ» ՓԲԸ-ի Նորագավիթ-Երևան ուղեմասի 3-րդ կմ-ում հետիոտների համար չնախատեսված հատվածով անցնելիս ընթացող գնացքը հարվածել է Նորագավթի բնակիչ` 1932 թ. ծնված Ծ. Խաչատրյանին:
+
+
+Փրկարարները ոտքով անցնելով մոտ 300 մ` Ծ. Խաչատրյանին պատգարակով մոտեցրել են շտապօգնության ավտոմեքենային: Վերջինիս տարբեր աստիճանի մարմնական վնասվածքներով հոսպիտալացրել են «Էրեբունի» բժշկական կենտրոն:

ilur-news-corpus/test/accidents/text-12180.txt

@@ -0,0 +1,8 @@
+
+Ապրիլի 12-ին, ժամը 19.30-ին ահազանգ է ստացվել, որ Սյունիքի մարզի Կապան քաղաքի Բաղաբերդ թաղամասի թիվ 3ա շենքի 21-րդ բնակարանի բնակիչը չի արձագանքում դռան և հեռախոսի զանգերին. անհրաժեշտ է փրկարարների օգնությունը:
+
+
+Դեպքի վայր է մեկնել մեկ մարտական հաշվարկ:
+
+
+Հրշեջ-փրկարարները բացել են բնակարանի դուռը, միջանցքում հայտնաբերվել է 1968 թ. Մամիկոն Մարտիրսյանի դին` պարանով կախված վիճակում:

ilur-news-corpus/test/accidents/text-12240.txt

@@ -0,0 +1,8 @@
+
+Ապրիլի 15-ին, ժամը 13.41-ին ահազանգ է ստացվել, որ Շիրակի մարզի Փոքր Մանթաշ գյուղում հայտնաբերվել է նռնակ:
+
+
+Դեպքի վայր է մեկնել մարզային փրկարարական վարչության օպերատիվ խումբը:
+
+
+Կտրվի լրացուցիչ տեղեկություն:

ilur-news-corpus/test/accidents/text-12392.txt

@@ -0,0 +1,5 @@
+
+Ապրիլի 18-ին, ժամը 15.14-ին սեյսմիկ ծառայությունից տեղեկություն է ստացվել, որ տեղական ժամանակով ժամը 14.39-ին Իրանի Իսլամական Հանրապետության տարածքում` Խոյ քաղաքից 45 կմ դեպի արևելք, տեղի է ունեցել 4.7 մագնիտուդով երկրաշարժ, որի ուժգնությունը էպիկենտրոնային գոտում կազմել է 6 բալ, հիպոկենտրոնը գտնվում է 15 կմ խորության վրա:
+
+
+Երկրաշարժը զգացվել է ՀՀ մի շարք բնակավայրերում, մասնավորապես Մեղրի, Կապան, Ջերմուկ և Եղեգնաձոր քաղաքներում 3-4 բալ ուժգնությամբ:

ilur-news-corpus/test/accidents/text-12514.txt

@@ -0,0 +1,8 @@
+
+Ապրիլի 21-ին ժամը 04:25-ի սահմաններում Արտակարգ իրավիճակների նախարարության փրկարար ծառայության ճգնաժամային կառավարման կենտրոն ահազանգ է ստացվել այն մասին, որ մայրաքաղաքի Վիլնյուսի փողոցի թիվ 58 հասցեում հրդեհ է բռնկվել: Նկատենք, որ այդտեղ էր տեղեկայված ԲՀԿ նախընտրական շտաբը:
+
+
+Դեպքի վայր է մեկնել մեկ մարտական հաշվարկ:
+
+
+Հրդեհը մեկուսացվել է ժամը 04.52-ին, մարվել` 05.01-ին: Կրպակում այրվել են պատի և առաստաղի փայտյա կառուցատարրերը (7 քմ):

ilur-news-corpus/test/accidents/text-12582.txt

@@ -0,0 +1,8 @@
+
+Տավուշի մարզի ընդհանուր իրավասության դատարանը քննության է առել քրեական գործն ըստ մեղադրանքի Պարույր Մ.-ի, հայտնում է iravaban.net-ը:
+
+
+Վերջինիս մեղադրանք է առաջադրվել այն բանի համար, որ նա, հանդիսանալով ՀՀ ՊՆ թիվ X զորամասի 3-րդ գումարտակի 10-րդ վաշտի 2-րդ դասակի 1-ին ջոկի պարտադիր ժամկետային զինծառայող, կոչումով շարքային, զինվորական ծառայության պարտականությունները կատարելուց ժամանակավորապես խուսափելու նպատակով 18.12.2012թ., զորամասի կացարանում, մեխով իր ձախ նախաբազկի ափային երեսի միջին 1/3-ի շրջանում ճանկռվածքների ձևով մարմնական վնասվածքներ է հասցրել և նույն օրը տեղափոխվել զին. հոսպիտալ և մինչև 16.02.2013թ. գտնվել այնտեղ` փաստացի շուրջ 2 ամիս խուսափելով զինվորական ծառայության պարտականությունները կատարելուց:
+
+
+Մեղադրյալի նկատմամբ խափանման միջոց է ընտրվել հրամանատարությնա հսկողությանը հանձնելը.Տեղեկացնենք, որ համաձայն ՀՀ քրեական օրենսգրքի 363-րդ հոդվածի` իրեն որևէ վնասվածք պատճառելու (անդամախեղելու), հիվանդության սիմուլյացիայի, կեղծ փաստաթղթեր օգտագործելու կամ խաբեության այլ միջոցով կամ ապօրինի այլ եղանակով զինծառայողի կողմից զինվորական ծառայության պարտականությունները կատարելուց ժամանակավորապես խուսափելը՝ պատժվում է կալանքով՝ առավելագույնը երեք ամիս ժամկետով, կամ կարգապահական գումարտակում պահելով` առավելագույնը երեք տարի ժամկետով, կամ ազատազրկմամբ` առավելագույնը երեք տարի ժամկետով:

ilur-news-corpus/test/accidents/text-12620.txt

@@ -0,0 +1,5 @@
+
+Աջափնյակի՝ Սիլիկյան թաղամասում Հայ ազգային կոնգրեսի քարոզարշավն իրականացնող ակտիվիստներին ծեծի ենթարկելու փաստի առիթով քրեական գործ է հարուցվել Քրեական օրենսգրքի 117 հոդվածի հատկանիշներով (դիտավորությամբ առողջությանը թեթև վնաս պատճառելը):
+
+
+Հիշեցնենք, որ երեկ Աջափնյակում՝ Սիլիկյան թաղամասում, ծեծի են ենթարկել Հայ ազգային կոնգրեսի քարոզարշավն իրականացնող ակտիվիստներից մեկին: Ավելի ուշ Կոնգրեսը հայտարարությամբ է հանդես եկել, որում մասնավորապես ասված է. «Այդ հրահանգը իջեցվել է ամենավերևից, և, անկախ այն բանից, թե ով է իրականացնում այդ պատվերը՝ ոստիկանական ուժերը, թե թաղային խուժանը, նա անձնավորում է վարչախմբի պարագլուխ Սերժ Սարգսյանին»:

ilur-news-corpus/test/accidents/text-12775.txt

@@ -0,0 +1,5 @@
+
+Ապրիլի 26-ին, ժամը 23.44-ին տեղեկություն է ստացվել, որ Երևանի Ն. Ստեփանյան փողոցի թիվ 3 շենքի մոտակայքում տեղի է ունեցել ՃՏՊ, կան տուժածներ. անհրաժեշտ է օգնություն: Արձագանքել է մոտակայքում ընթացող մարտական հաշվարկը:
+
+
+Պարզվել է, որ դեռևս չբացահայտված հանգամանքներում կողաշրջվել է «Տոյոտա Պռադո» մակնիշի 13ՍՕ507 պետհամարանիշով ավտոմեքենան: Հրշեջ-փրկարարները ավտոմեքենայից դուրս են բերել վարորդ Դավիթ Եղոյանին(ծնվ.1984թ.), ուղևորներ Էլինա Պողոսովային (ծնվ.1982թ.) և Մարիա Անտոնյանին (ծնվ.1983թ.): Վերջիններս հրաժարվել են բուժօգնությունից:

ilur-news-corpus/test/accidents/text-12814.txt

@@ -0,0 +1,8 @@
+
+Ոստիկանության Քանաքեռ-Զեյթունի բաժնի ծառայողների իրականացրած օպերատիվ-հետախուզական միջոցառումների և տարված բացատրական աշխատանքների արդյունքում՝ ապրիլի 27-ին բաժին են ներկայացել 1985 թ. ծնված Արշակ Խ.ն և նրա եղբայրը՝ 1987 թ. ծնված Սարգիս Խ.ն՝ ներկայացնելով նաև գազային ատրճանակը:
+
+
+Պարզվել է, որ Սարգիս Կ.-ին և Տիգրան Չ.-ին գազային ատրճանակից կրակել և վնասվածքները պատճառել է Արշակ Խ.-ն, իսկ Միքայել Մ.-ին «ՎԱԶ-2121» մակնիշի ավտոմեքենայով վրաերթի ենթարկել և վնասվածքներ է պատճառել Սարգիս Խ.-ն: «ՎԱԶ-2121» մակնիշի ավտոմեքենան հայտնաբերվել է: Գազային ատրճանակն առգրավվել և ուղարկվել է փորձաքննության: Կատարվում է հետաքննություն:
+
+
+ 

ilur-news-corpus/test/accidents/text-12867.txt

@@ -0,0 +1,14 @@
+
+Ապրիլի 30-ին, ժամը 02.53-ին տեղեկատվություն է ստացվել, որ Սպիտակ - Վանաձոր ավտոճանապարհի 10-րդ կմ-ում տեղի է ունեցել ՃՏՊ. կան տուժածներ, անհրաժեշտ է փրկարարների օգնությունը:
+
+
+Դեպքի վայր է մեկնել մեկ մարտական հաշվարկ:
+
+
+Պարզվել է, որ դեռևս չբացահայտված հանգամանքներում «Օպել» մակնիշի 35LS860 պետհամարանիշի ավտոմեքենան դուրս է եկել ճանապարհի երթևեկելի մասից և շրջվել, ինչի հետևանքով 1988. ծնված Աղասի Սարգսյանը և 1989թ. ծնված Սուրեն Ղալայանը տեղում զոհվել են, իսկ Յուրիկ Հովհաննիսյանը տեղափոխել է Սպիտակ քաղաքի ԲԿ:
+
+
+Ժամը 03.45-ին հրշեջ-փրկարարներն ավտոմեքենայից դուրս են բերել Ս.Ղալայանի դին:
+
+
+Բժիշկները տուժածի առողջական վիճակը գնահատել են բավարար:

ilur-news-corpus/test/accidents/text-12950.txt

@@ -0,0 +1,26 @@
+
+Մայիսի 1-ին, ժամը 16.58-ին ահազանգ է ստացվել, որ Տաթև-Հալիձոր ճանապարհին ավտոմեքենան դուրս է եկել ավտոճանապարհի երթևեկելի հատվածից և շրջվել. կան տուժածներ, հայտնում է ԱԻ նախարարությունը:
+
+
+ Դեպքի վայր է մեկնել մեկ մարտական հաշվարկ:
+
+
+Պարզվել է, որ «ԳԱԶ 2410» մակնիշի 62 ՏԼ 928 պետհամարանիշով ավտոմեքենան դուրս է եկել ճանապարհի երթևեկելի մասից և գլորվել դեպի մոտակա ձորում կառուցված հանգստի տաղավարում հանգստացող մարդկանց վրա:
+
+
+ Ըստ նախնական տվյալների՝ կա 6 զոհ և 3 տուժած:
+
+
+Ճշտվել է երկու զոհերի ինքնությունը՝ Գեղարքունիքի մարզի Ներքին Գետաշեն գյուղի բնակիչ Հ. Մարտիկյան (40 տ.) և Սյունիքի մարզի Քարահունջ գյուղի բնակիչ Վ. Ղազարյան (37 տ.):
+
+
+Իր հերթին shamshyan.com-ը հայտնում է,  ոստիկանության Գորիսի բաժնի օպերատիվ-քննչական խումբը պարզել է, որ վթարի հետևանքով մահացել են ավտոմեքենայի վարորդ Սյունիքի մարզի Քարահունջ գյուղի բնակիչ 37-ամյա Վրույր Ղազարյանը և Քարահունջ գյուղի բնակիչներ 15-ամյա Աիդա Թունյանը, 6-ամյա Սերոբ Ղազարյանը, 11-ամյա Սիլվիկ Ղազարյանը, 29-ամյա Հերմինե Օհանջանյանը, Գեղարքունիքի մարզի Ներքին Գետաշեն գյուղի բնակիչ 40-ամյա Հայկ Մարտիկյանը, իսկ վիրավորներն են Քարահունջ գյուղի բնակիչներ 24-ամյա Գրիգոր Ավետյանը, 21-ամյա Նոնա Թունյանը և 10-ամյա Վահե Թունյանը:
+
+
+
+
+
+
+
+
+

ilur-news-corpus/test/accidents/text-13279.txt

@@ -0,0 +1,14 @@
+
+Երևանում երեկ դաժան սպանություն է եղել: Անհայտ անձը կտրել է 22-ամյա Մարիամ Հունանյանի պարանոցը և այրել բնակարանը, որտեղ վերջինս ապրում էր: Այս տեղեկությունը news.am-ի թղթակցի հետ զրույցում հաստատեցին ոստիկանության լրատվական ծառայությունից:
+
+
+Նրա դիակը հայտնաբերվել է հյուրասենյակի վերջնամասում` պատի տակ տեղադրված մահճակալի վրա:
+
+
+Ոստիկանությունից հայտնեցին, որ հարուցվել է քրեական գործ `ՔՕ-ի 104-րդ հոդվածի 1-ին (սպանության) հատկանիշներով:
+
+
+Ավելի վաղ Արտակարգ իրավիճակների նախարարությունից հայտնել էին, որ մայիսի 7-ին, ժամը 23.59-ին ահազանգ է ստացվել, որ հրդեհ է բռնկվել Երևանի Արզումանյան փողոցի թիվ 20ա շենքի 3-րդ հարկի բնակարանում: Դեպքի մասին տեղյակ են պահվել «1-02» և «1-03» ծառայության հերթապահները: Դեպքի վայր են մեկնել երկու մարտական հաշվարկ, ՃԿԿ ԱԻ արձագանքման խումբը:  Թիվ 8 բնակարանի հյուրասենյակում` մահճակալին, հայտնաբերվել է անձը չպարզված քաղաքացու դի: Հրդեհը մեկուսացվել է ժամը 00.29-ին, մարվել` 00.39-ին: Այրվել է 2 մահճակալ և պատուհան` մասնակի: Դեպքի վայրում են գտնվել ՀՀ ԱԻՆ ՓԾ ՕԿՎ պետը, ՊՀ և ՏԱ տեսուչը:
+
+
+Քիչ առաջ shamshyan.com-ը հայտնեց, որ Մաշտոցի ոստիկանները պարզել են, որ սպանվածը 23-ամյա Մարիամ Հունանյանն էր, ով աշխատել է մի քանի ռեստորանային համալիրներում՝ որպես մատուցողուհի, և նշված տանը բնակվում էր վարձակալական հիմունքներով: 

ilur-news-corpus/test/accidents/text-13382.txt

@@ -0,0 +1,11 @@
+
+Մայիսի 11-ին, ժամը 23.53-ին ահազանգ է ստացվել, որ Արմավիրի մարզի Արմավիր քաղաքի Հանրապետության փողոցում` «Արմավիր Սիպի» խանութի մոտակայքում տեղի է ունեցել ՃՏՊ. առկա է գազի արտահոսք:
+
+
+Պարզվել է, որ դեռևս չբացահայտված հանգամանքներում բախվել են «Վոլկսվագեն» մակնիշի 21ՍՕ105 պետհամարանիշի և «ՎԱԶ-2121» մակնիշի 090ՍՕ12 պետհամարանիշի ավտոմեքենաները, ինչի հետևանքով «ՎԱԶ-2121» ավտոմեքենայի վարորդ` 1987թ. ծնված Գևորգ Ավոյանը, ուղևոր`1987թ. ծնված Մովսես Միսակյանը, «Վոլկսվագենի» ուղևորներ` 1983թ. ծնված Թաթուլ ու 1992թ. ծնված Կառլեն Զաքարյանները, և 1987թ. ծնված Դավիթ Մխիթարյանը տեղափոխվել են Արմավիր քաղաքի ԲԿ:
+
+
+Վերջիններս, ստանալով առաջին բուժօգնություն, դուրս են գրվել:
+
+
+Բժիշկները Գ.Ավոյանի վիճակը գնահատել են միջին ծանրության, իսկ Մ.Միսակյանինը` բավարար:

ilur-news-corpus/test/accidents/text-13527.txt

@@ -0,0 +1,2 @@
+
+Aravot.am-ի փոխանցմամբ, Նոյեմբերյանի տարածաշրջանում տեղակայված զորամասում մայիսի 15-ին արտակարգ միջադեպ է տեղի ունեցել: Ժամկետային զինծառայողներից մեկը զորամասի ծխարանում կրակ է բացել: Դրա հետեւանքով ժամկետային զինծառայող, Մարտունու շրջանի Վերին Գետաշեն գյուղի բնակիչ, 1994թ. ծնված Լյուքս Ստեփանյանը զոհվել է: Այդ կրակոցներից ծանր վիրավորվել է ժամկետային զինծառայող, Արմավիրի մարզի Մրգաշատ գյուղի բնակիչ, 1994թ. ծնված Հրաչյա Սարգսյանը: Վերջինս ժամը 16-ի սահմաններում գլխի հրազենային վնասվածքով տեղափոխվել է Նոյեմբերյանի բժշկական կենտրոն, որտեղից էլ ժամը 20-ին՝ Երեւանի զինվորական հոսպիտալ: 

ilur-news-corpus/test/accidents/text-13590.txt

@@ -0,0 +1,5 @@
+
+Մայիսի 17-ին, ժամը 01.42-ին, ահազանգ է ստացվել, որ Երևանի Արշակունյաց պողոտայի թիվ 252 հասցեից` «Սպայկա» ՍՊԸ-ին պատկանող շենքից, ծուխ է դուրս գալիս:Դեպքի վայր են մեկնել մեկ մարտական հաշվարկ և ՃԿԿ ԱԻ արձագանքման խումբը:
+
+
+Պարզվել է, որ շինության երկրորդ հարկում այրվում են պլաստմասե թափոններ` 1 խմ: Հրդեհը մեկուսացվել է ժամը 01.57-ին, մարվել` 01.59-ին:

ilur-news-corpus/test/accidents/text-13643.txt

@@ -0,0 +1,35 @@
+
+Օրերս Նոյեմբերյանում գտնվող ՊՆ N զորամասում ծառայակցի արձակած գնդակից զոհված Մարտունիի Վերին Գետաշեն գյուղի բնակիչ, 1994թ. ծնված զինծառայող Լյուքս Ստեփանյանի հայրը որոշել է, ի նշան որդու հետ կատարվածի դեմ բողոքի՝ որդու դին դագաղով բերել Երևան և բողոքի միջոցառում անցկացնել Կառավարության շենքի դիմաց։
+
+
+Զրույցում զոհված զինծառայողի հարազատները, մասնավորապես, նշեցին, որ իրենց զայրույթի առիթն այն է, որ իրենք տեղեկություններ ունեն, որ իրենց որդին նշված միջադեպում մեղք չի ունեցել։ 
+
+
+Նրանք արդեն դուրս են եկել Մարտունուց և շարժվում են դեպի Երևան։Հիշեցնենք, որ դեպքը տեղի էր ունեցել Նոյեմբերյանի տարածաշրջանում տեղակայված զորամասում՝ մայիսի 15-ին: Ժամկետային զինծառայող Դավիթ Ռաֆայելի Խաչատրյանը զորամասի ծխարանում կրակ էր բացել, ինչի հետևանքով ժամկետային զինծառայող Լյուքս Ստեփանյանը զոհվել էր: Դավիթ Խաչատրյանի կրակոցներից ծանր վիրավորվել էր նաև ժամկետային զինծառայող, Արմավիրի մարզի Մրգաշատ գյուղի բնակիչ, 1994թ. ծնված Հ. Սարգսյանը: Վերջինս ժամը 16-ի սահմաններում գլխի հրազենային վնասվածքով տեղափոխվել է Նոյեմբերյանի բժշկական կենտրոն, որտեղից էլ ժամը 20-ին՝ Երևանի զինվորական հոսպիտալ:
+
+
+Փաստի առթիվ ՀՀ ՊՆ քննչական ծառայությունում ՀՀ քր. օր-ի 104 հոդվածի 2-րդ մասի 6-րդ կետով (սպանությունը՝ շատերի կյանքի համար վտանգավոր եղանակով) հարուցվել էր քրեական գործ, և կատարվում է նախաքննություն: Դ.Խաչատրյանը ձերբակալվել էր: Քրեական գործի նախաքննությունը շարունակվում է:
+
+
+ 11:26
+
+
+Գալիս եմ, էրեխուս տամ Սեյրանին. զոհված զինվորի հայր 
+
+
+Զրույցում զոհվածի հայրը՝ Աշխարհիկ Ստեփանյանն ասաց. «Գանք, Սեյրան Օհանյանին տանք մեր էրեխուն, ես էլ գնալու եմ հանձնվեմ Ադրբեջանին»:
+
+
+Զոհվածի հայրն ասաց, որ իր այդ քայլի նպատակը որդու սպանության բացահայտումն է:«Ես ոչ մի տեղեկություն չունեմ իմ էրեխու հետ ինչ ա պատահել, ոչ մեկը չի ասում, ինձ շատ տարբեր բաներ են ասում, «չաստում» ինձ մի բան են պատմել, Ճանապարհին ՝ ուրիշ բան, գյուղում՝ ուրիշ բան»,- ասաց Աշխարհիկ Ստեփանյանը, ով մեզ հետ զրույցի պահին Սևան տանող ճանապարհին էր:
+
+
+Ի պատասխան հարցի, թե չե՞ն փորձում իրեն խոչընդոտել, Աշխարհիկ Ստեփանյանն ասաց, որ գյուղից դուրս գալուց հետո փորձել են կանգնեցնել:«Կանգնացրեցին, ես չկայնա, հայհոյեց մի պահ ոնց որ, ես անցա»,- ասաց զոհվածի հայրը:Նա նաև ավելացրեց, որ Գեղարքունիքի մարզի ոստիկանության պետը կամ տեղակալը (հայրը շատ հուզված էր խոսում և բառերը որոշ պահերի հստակ չէին լսվում ) փորձել է իրեն հետ կանգնացնել այդ քայլից:
+
+
+«Ինքը գնում գալիս էր, ես իրան շատ լավ ընդունեցի իմ տան մեջը, բայց, ինձ ոչ ոք չի կարող հետ պահել, ցավդ տանեմ»,- ասաց նա։
+
+
+Մեր տեղեկություններով, կրակել են Լյուքս Ստեփանյանի ծոծրակին և գնդակը դուրս է եկել դեմքից:
+
+
+Tert.am

ilur-news-corpus/test/accidents/text-13777.txt

@@ -0,0 +1,11 @@
+
+Մայիսի 22-ին` ժամը 01.35-ին, ահազանգ է ստացվել, որ Վայոց ձորի մարզի Վայք քաղաքում ավտոմեքենան արգելափակվել է Արփա գետի մեջ. այն դուրս բերելու համար անհրաժեշտ է փրկարարների օգնությունը:
+
+
+Դեպքի վայր է մեկնել մեկ մարտական հաշվարկ:
+
+
+Տեղում պարզվել է, որ Երևան-Մեղրի ավտոճանապարհի 143-րդ կմ-ում՝ Արփա գետի մեջ, արգելափակվել են «ՈւԱԶ» մակնիշի 56 ՏՏ 277 և «Ֆորդ» մակնիշի 56 ՏՏ 056 պետհամարանիշերով ավտոմեքենաները:
+
+
+Հրշեջ-փրկարարները գետից դուրս են բերել «ՈՒԱԶ» մակնիշի ավտոմեքենան և «Ֆորդ» մակնիշի ավտոմեքենայից 3 ուղևոր, իսկ քարշակման միջոցի բացակայության պատճառով «Ֆորդ» մակնիշի ավտոմեքենայի վարորդը հրաժարվել է օգնությունից:

ilur-news-corpus/test/accidents/text-13890.txt

@@ -0,0 +1,5 @@
+
+Մայիսի 24-ին, ժամը 14.03-ին, ահազանգ է ստացվել, որ Կոտայքի մարզի Արամուս գյուղի մոտակա լճակում մարդ է ջրահեղձվել. անհրաժեշտ է փրկարարների օգնությունը:
+
+
+Դեպքի վայր է մեկնել մեկ մարտական հաշվարկ: Հրշեջ-փրկարարները ջրից դուրս են բերել Ակունք գյուղի բնակիչ Թևոս Մելքոնյանի (ծնվ. 1999թ.) դին:

ilur-news-corpus/test/accidents/text-13997.txt

@@ -0,0 +1,11 @@
+
+Մայիսի 27-ին, ժամը 18.40-ին, տեղեկատվություն է ստացվել, որ Արագածոտնի մարզի Օրգով, Բյուրական և Անտառուտ գյուղերում տեղացել է կարկուտ, ինչի հետևանքով վնասվել են պտղատու ծառեր և ցանքատարածքներ:
+
+
+Դեպքի մասին տեղյակ են պահվել Արագածոտնի մարզպետը և մարզպետարանի գյուղատնտեսության բաժնի պետը: Կստեղծվի հանձնաժողով՝ վնասի չափերը պարզելու համար:
+
+
+Նշված տարածքները չեն վերահսկվում ՀՀ ԱԻՆ «ՄԵՎԱՆԾ» ՊՈԱԿ-ի կողմից:
+
+
+Թեմայի վերաբերյալ կարող եք կարդալ այստեղ.

ilur-news-corpus/test/accidents/text-14041.txt

@@ -0,0 +1,8 @@
+
+Մայիսի 28-ին, ժամը 18.26-ին, տեղեկություն է ստացվել, որ Լոռու մարզի Տաշիր - Ստեփանավան ավտոճանապարհին` Սարատովկա գյուղի մոտակայքում, տեղի է ունեցել ՃՏՊ. կան տուժածներ, անհրաժեշտ է փրկարարների օգնությունը: 
+
+
+Դեպքի վայր է մեկնել երկու մարտական հաշվարկ: Պարզվել է, որ Երևան - Տաշիր ավտոճանապարհի 168-րդ կմ-ում բախվել են «Օպել Աստրա» մակնիշի 08ՏՏ864 և «Օպել Վեկտրա» մակնիշի 23DD414 պետհամարանիշերով ավտոմեքենաները, ինչից Հակոբ Հովսեփյանը (ծնվ.1941 թ.) տեղում զոհվել է:Մինչ հրշեջ - փրկարարների՝ կանչի վայր հասնելը` «Օպել Աստրա» մակնիշի ավտոմեքենայի վարորդ Նորիկ Դավոյանը (ծնվ.1959թ.), ուղևորներ Սլավիկ Սուքիասյանը (ծնվ.1959թ.), Արման և Արգամ Պողոսյանները (ծնվ.2005 թ. և 200 9թ.), «Օպել Վեկտրա» մակնիշի ավտոմեքենայի վարորդ Վահան Հովսեփյանը (ծնվ.1979 թ.) և ուղևորներ Սուսան Նարգիզյանը (ծնվ.1983թ.) և Հակոբ, Օլյա, Արևիկ, Դիանա և Մալխաս Հովսեփյանները (ծնվ.1945թ., 1953թ., 1977թ., 2009թ., և 2006թ.) տարբեր աստիճանի մարմնական վնասվածքներով հոսպիտալացվել են Տաշիր քաղաքի բժշկական կենտրոն, որտեղ մահացել է Ս.Սուքիասյանը, իսկ ժ.20:00-ի սահմաններում` Արման Պողոսյանը:Բժիշկները տուժածների առողջական վիճակը գնահատել են ծանր:Հրշեջ-փրկարարները իրականացրել են ճանապարհահատվածի լվացման աշխատանքներ:
+
+
+Ըստ վերջին տվյալների` Նորիկ Դավոյանը և Մալխաս Հովսեփյանը տեղափոխվել են  «Գրիգոր Լուսավորիչ» բժշկական կենտրոն, որտեղ բժիշկները գնահատել են նրանց առողջական վիճակը ծանր, Վահան Հովսեփյանը տեղափոխվել է թիվ 1 կլինիկական հիվանդանոց, որտեղ նրա առողջական վիճակը գնահատվել է միջին ծանրության, Արգամ Պողոսյանը` Վանաձոր քաղաքի բժշկական կենտրոն, որտեղ նրա վիճակը գնահատվել է ծանր, Սուսաննա Նարգիզյանը` Տաշիր քաղաքի բժշկական կենտրոն, որտեղ նրա առողջական վիճակը բժիշկները գնահատել են բավարար, Արևիկ Հովսեփյանը` Ստեփանավան քաղաքի բժշկական կենտրոն, որտեղ նրա առողջական վիճակը գնահատվել է միջին ծանրության, Օլյա և Դիանա Հովսեփյանները` «Սուրբ Աստվածամայր» բժշկական կենտրոն, որտեղ Օլյա Հովսեփյանի առողջական վիճակը գնահատվել է կայուն ծանր, իսկ Դիանա Հովսեփյանինը` ծայրահեղ ծանր: 

ilur-news-corpus/test/accidents/text-14117.txt

@@ -0,0 +1,8 @@
+
+Մայիսի 30-ին, ժամը 12.31-ին, ահազանգ է ստացվել, որ Հաղթանակ գյուղի 4-րդ փողոցի թիվ 45 տան բակում նկատվել է օձ, որին որսալու համար անհրաժեշտ է օգնություն:
+
+
+Դեպքի վայր է մեկնել փրկարարական ջոկատը:
+
+
+Հայտնաբերվել է «Գյուրզա» տեսակի մոտավորապես 1 մ երկարությամբ օձ և տեղափոխվել անվտանգ տարածք:

ilur-news-corpus/test/accidents/text-14164.txt

@@ -0,0 +1,2 @@
+
+Այսօր՝ մայիսի 31-ին, դժբախտ պատահար է տեղի ունեցել Կոտայքի մարզում: Ժամը 10:40-ի սահմաններում ոստիկանության Նաիրիի բաժին ահազանգ է ստացվել քաղաքացիների կողմից, որ Նոր Հաճն քաղաքում գտնվող «Անդրանիկ» ՍՊԸ-ի և «Սապֆիր» գործարանի բաժանարար հատվածով անցնող «Արզնի» ՀԷԿ-ը սնուցող խողովակատարի մոտ տղամարդու դի կա: Shamshyan.com-ի փոխանցմամբ՝ Նաիրիի ոստիկաններն արդեն պարզել են մահացածի ինքնությունը, ով Նոր Հաճնի բնակիչ, 56-ամյա Սպարտակ Հովհաննիսյանն էր, և ըստ տեղեկությունների՝ մահվան պատճառը դժբախտ պատահարն է եղել. տղամարդը 10 մետր բարձրությունից անզգուշությամբ վայր է ընկել: Նախնական տեղեկություններով՝ դիակի վրա բռնության հետքեր չկան: 

ilur-news-corpus/test/accidents/text-14257.txt

@@ -0,0 +1,2 @@
+
+Այսօր՝ լուսադեմին, Վ․Սարգսյան ռազմական ինստիտուտի վերակարգում ընդգրկված պահակային ծառայություն իրականացնող պահակադիրը կրակել է վերակարգում գտնվող ծառայակցի վրա, որը տեղում մահացել է։ ՊՆ մամլո խոսնակ Արծրուն Հովհաննիսյանը հաստատել է լուրի իսկություը:

ilur-news-corpus/test/accidents/text-14623.txt

@@ -0,0 +1,8 @@
+
+Հունիսի 8-ին, ժամը 19.35-ին տեղեկություն է ստացվել, որ ժամը 17.00-ից մինչև ժամը 18.20-ը տեղացած կարկուտի հետևանքով վնասվել են Ստեփանավան քաղաքի ցանքատարածությունները և տնամերձ այգիները, հայտնում է ԱԻՆ մամլո ծառայությունը:
+
+
+Կստեղծվի հանձնաժողով վնասի չափերը ճշտելու համար:
+
+
+Թեմայի վերաբերյալ կարող եք կարդալ այստեղ.

ilur-news-corpus/test/accidents/text-14656.txt

@@ -0,0 +1,2 @@
+
+Հունիսի 10-ին, ժամը 09.49-ին, ահազանգ է ստացվել, որ Արագածոտնի մարզի Միրաք գյուղում հունիսի 9-ին կայծակնահարվել է 2 քաղաքացի, որոնցից մեկը մահացել է, իսկ մյուսը տեղափոխվել է Ապարանի բժշկական կենտրոն: Դեպքի վայր է մեկնել Ապարանի հրշեջ-փրկարարական ջոկատի օպերատիվ խումբը: Այս մասին հայտնում ԱԻՆ-ից:

ilur-news-corpus/test/accidents/text-14852.txt

@@ -0,0 +1,5 @@
+
+Հունիսի 21-ին` ժամը 11.00-ին, ՀՀ Սյունիքի մարզի Գորայքի գյուղապետարանում տեղի կունենան «Գեոթիմ» ՓԲԸ-ի կողմից ներկայացված Ամուլսարի ոսկեբեր քվարցիտների հանքի փակման ծրագրի վերաբերյալ հասարակական լսումներ, տեղեկացնում է ՀՀ բնապահպանության նախարարության մամլո ծառայությունը:
+
+
+Հիշեցնենք, որ Ամուլսարի ոսկեբեր քվարցիտների հանքավայրը գտնվում է Վայոց ձորի եւ Սյունիքի մարզերի սահմանին: Այն շահագործվելու է 16,5 տարի: Ըստ հանքի փակման նախագծի` արդյունահանման ավարտից հետո, մասնավորապես՝ բացահանքը կցանկապատվի, կամ կտեղադրվի լարափակոց՝ բացահանքի վերին հանքաստիճանի փլուզման հնարավոր պրիզմայից 5մ հեռավորության վրա: Ռեկուլտիվացիայի կենթարկվեն լցակույտերը, կապամոնտաժվեն կառույցները:

ilur-news-corpus/test/accidents/text-15005.txt

@@ -0,0 +1,17 @@
+
+Հունիսի 16-ին, ժամը 17.32-ին ահազանգ է ստացվել, որ Արարատի մարզի Դարբնիկ գյուղում այրվում է տուն:
+
+
+Ինչպես տեղեկացնում են ՀՀ արտակարգ իրավիճակների նախարարությունից դեպքի վայր է մեկնել երկու մարտական հաշվարկ:
+
+
+Պարզվել է, որ հրդեհը բռնկվել է Կ. Բալասանյան փողոցում: Հրդեհը մեկուսացվել է ժամը 18.10-ին, մարվել՝ 18.55-ին:
+
+
+Այրվել են Դ. Հարությունյանին պատկանող թիվ 32 տան տանիքի փայտյա կառուցատարրերը (150 քմ), ննջասենյակի և երկու հյուրասենյակների առաստաղները (10 քմ), բակում կուտակված տախտակներ (4 խմ) և Ռ. Ղուկասովային պատկանող թիվ 34 տան ու տանը կից օժանդակ շինության տանիքների փայտյա կառուցատարրերը (24 քմ):
+
+
+
+
+
+

ilur-news-corpus/test/accidents/text-15036.txt

@@ -0,0 +1,8 @@
+
+Հունիսի 17-ին, ժամը 14.00-ին տեղեկություն է ստացվել, որ Սևանի «Ջրահարս» լողափում մարդ է ջրահեղձվել: Դեպքի վայր է մեկնել հատուկ ջրափրկարարական ջոկատի հերթապահ խումբը, հայտնում է ԱԻՆ մամլո ծառայությունը:
+
+
+Ժամը 14.21-ին փրկարարները ջրից դուրս են բերել անձը չպարզված երիտասարդի դին:
+
+
+Կտրվի լրացուցիչ տեղեկություն:

ilur-news-corpus/test/accidents/text-15070.txt

@@ -0,0 +1,5 @@
+
+Հունիսի 18-ին, ժամը 01.33-ին ահազանգ է ստացվել, որ Լոռու մարզի Ալավերդի քաղաքի Մադան թաղամասի Կոշաբերդի փողոցի մոտակա լողավազանում, ենթադրվում է, մարդ է ջրահեղձվել: Դեպքի վայր է մեկնել մեկ մարտական հաշվարկ:
+
+
+Հրշեջ-փրրկարարները լողավազանից դուրս են բերել 35-40 տարեկան անձը չպարզված տղամարդու դի:

ilur-news-corpus/test/accidents/text-15137.txt

@@ -0,0 +1,8 @@
+
+Հունիսի 19-ին, ժամը 00.00-ին, ահազանգ է ստացվել, որ հրդեհ է բռնկվել Երևանի Սարյան փողոցի թիվ 3 հասցեում գտնվող Մարտիրոս Սարյանի տուն-թանգարանում: Դեպքի վայր են մեկնել ՃԿԿ ԱԻ արձագանքման խմբերը և չորս մարտական հաշվարկ, հայտնում է ԱԻՆ մամլո ծառայությունը:
+
+
+Հրդեհը մեկուսացվել է ժամը 00.16-ին, մարվել՝ 00.34-ին:
+
+
+Տուն-թանգարանի 1-ին հարկի բնակելի հատվածում այրվել են կենցաղային իրեր (10 քմ):

ilur-news-corpus/test/accidents/text-15268.txt

@@ -0,0 +1,11 @@
+
+Հունիսի 20-ին, ժամը 17.49-ին ահազանգ է ստացվել, որ Արարատի մարզի Տիգրանաշեն գյուղի մոտակայքում ավտոմեքենա է գլորվել ձորը, առկա է գազի արտահոսք. անհրաժեշտ է փրկարարների օգնությունը, հայտնում է ԱԻՆ մամլո ծառայությունը:
+
+
+Դեպքի վայր է մեկնել մեկ մարտական հաշվարկ:
+
+
+Պարզվել է, որ դեռևս չբացահայտված հանգամանքներում Երևան-Մեղրի ավտոճանապարհի 81-րդ կմ-ում «Իսուզու Ռոդեո Ջիպ» մակնիշի 18ՍՍ048 պետհամարանիշի ավտոմեքենան դուրս է եկել ճանապարհի երթևեկելի մասից և գլորվել ձորը (մոտ 200մ), ինչի հետևանքով վարորդ` 1941թ. ծնված Սերյոժա Ավագյանը տեղում մահացել է:
+
+
+Հրշեջ-փրկարարները վարորդի դին դուրս են բերել ավտոմեքենայից: